Rikunarita-ORG/Wikinium huggingface dataset:
# मायकेल केन

| मायकल केन |
| --- |
| Michael Caine in 2008 |
| जन्म | *मॉरिस जोसेफ मिकलव्हाईट ,जुनियर* १४ मार्च, इ.स. १९३३ लंडन, इंग्लंड |
| राष्ट्रीयत्व |
ब्रिटिश  |
| कार्यक्षेत्र |
चित्रपट, हॉलिवूड |
| कारकीर्दीचा काळ |
सन १९५६-पासून -आतापर्यंत |
| भाषा |
इंग्रजी |
| पुरस्कार |
ऑर्डर ऑफ ब्रिटिश एम्पायर (सर /नाईटहुड) |
| पत्नी |
पॅट्रीशिआ हेन्स (१९५५-१९६२) शकिरा बक्श (१९७३–आतापर्यंत) |

सर **मायकल केन** (१४ मार्च, इ.स. १९३३:लंडन, इंग्लंड - ) हे एक प्रसिद्ध इंग्रजी अभिनेते आहेत. केनने शंभरापेक्षा जास्त चित्रपटांतून काम केले आहे तसेच १९६०पासून प्रत्येक दशकात अकादमी पारितोषिकांसाठी (उत्कृष्ट अभिनेता) त्यांच्या नावाचे नामांकन झाले आहे. हॉलिवूडचे १९६०, ७० आणि ८० चे दशक केन ह्यांच्या अभिनय कौशल्य, सादरीकरण आणि टिकांनी गाजले आहेत. २००० साली राणी एलिझाबेथ दुसरी हिच्या हस्ते त्यांना मानाचा *नाइटहूड*(सर) हा किताब त्यांच्या चित्रपटातील योगदानाबद्दल बहाल करून त्यांना गौरविण्यात आले. केन हे त्यांच्या कॉकनी उच्चारशैली साठी प्रसिद्ध आहेत.

केनचे मूळ नाव *मॉरिस जोसेफ मिकलव्हाईट, जुनियर* आहे.
# नोव्हेंबर २४

|  |  |  |
| --- | --- | --- |
| << |  **नोव्हेंबर २०२६** | >> |
| सो | मं | बु | गु | शु | श | र |
|  |  |  |  |  | १ | २ |
| ३ | ४ | ५ | ६ | ७ | ८ | ९ |
| १० | ११ | १२ | १३ | १४ | १५ | १६ |
| १७ | १८ | १९ | २० | २१ | २२ | २३ |
| २४ | २५ | २६ | २७ | २८ | २९ | ३० |

नोव्हेंबर २४ हा ग्रेगरी दिनदर्शिकेनुसार वर्षातील **३२८ वा** किंवा लीप वर्षात **३२९ वा** दिवस असतो.

## ठळक घटना आणि घडामोडी

* १९२२ - आयरिश मुक्त राष्ट्राने लेखक आणि आयरिश रिपब्लिकन आर्मीचा सदस्य अर्स्किन चाइल्डर्स आणि इतर आठांना बेकायदेशीर रीत्या रिव्हॉल्वर बाळगल्याबद्दल गोळ्या घालून मृत्युदंड दिला.
* १९४० - दुसरे महायुद्ध-स्लोव्हेकियाने अक्ष राष्ट्रांशी हातमिळवणी केली.
* १९४३ - दुसरे महायुद्ध-यु.एस.एस. लिस्कोम बे या युद्धनौकेला टोरपेडो लागून बुडाली. ६५० ठार.
* १९४३ - दुसरे महायुद्ध-टोक्योवर ८८ अमेरिकन लढाऊ विमानांनी हल्ला चढवला. जपानी राजधानीवर झालेला हा पहिलाच थेट हल्ला होता.
* १९६३ - जॉन एफ. केनेडीचा खून करणाऱ्या ली हार्वे ऑसवाल्डचा डॅलस पोलीस स्थानकात जॅक रुबीने खून केला. योगायोगाने या प्रसंगाचे दूरचित्रवाणीवर देशभर प्रक्षेपण झाले.
* १९६५ - जोसेफ डेझरे मोबुटुने कॉंगोमध्ये उठाव करून सत्ता बळकावली.
* १९६६ - टॅब्सो फ्लाइट १०१ हे बल्गेरियाचे विमान चेकोस्लोव्हेकियाच्या ब्रातिस्लावा शहराजवळ कोसळले. ८२ ठार.
* १९७१ - डी.बी. कूपरने नॉर्थवेस्ट ओरियेंट एरलाइन्सच्या विमानातून लुटीच्या दोन लाख अमेरिकन डॉलर सह पॅराशूटच्या साहाय्याने उडी मारली. कूपरचा मागमूस आजतगायत लागलेला नाही.
* १९७६ - तुर्कस्तानच्या पूर्व भागात झालेल्या भूकंपात ४,०००-५,००० मृत्युमुखी.

## जन्म

* १६५५ - चार्ल्स अकरावा, स्वीडनचा राजा.
* १६९० - हुनिपेरो सेरा, स्पेनचा ख्रिश्चन धर्मप्रसारक.
* १७८४ - झकॅरी टेलर, अमेरिकेचा राष्ट्राध्यक्ष.
* १८५३ - बॅट मास्टरसन, अमेरिकन गुंड.
* १८६९ - ॲंतोनियो ऑस्कार कार्मोना, पोर्तुगालचा ९७वा पंतप्रधान आणि ११वा राष्ट्राध्यक्ष.
* १८७७ - आल्बेन बार्कली, अमेरिकेचा उपराष्ट्राध्यक्ष.
* १८७७ - कावसजी जमशेदजी पेटीगरा, भारतातील गुन्हे अन्वेषण शाखेचा (सी.आय.डी.) कमिशनर.
* १८८४ - इत्झाक बेन-झ्वी, इस्रायेलचा राष्ट्राध्यक्ष.
* १८८७ - एरिक फॉन मॅनस्टाईन, दुसऱ्या महायुद्धातील जर्मन सेनानी
* १८८८ - डेल कार्नेगी, अमेरिकन लेखक.
* १८९४ - हर्बर्ट सटक्लिफ, इंग्लिश क्रिकेट खेळाडू.
* १८९९ - वन यिदुओ, चिनी भाषेमधील कवी, लेखक.
* १९४६ - टेड बंडी, अमेरिकन मारेकरी.
* १९५५ - इयान बॉथम, इंग्लिश क्रिकेट खेळाडू.
* १९६१ - अरुंधती रॉय, भारतीय लेखक.
* १९७८ - कॅथरिन हाइगल, अमेरिकन अभिनेत्री.

## मृत्यू

* ६५४ - सम्राट कोतोकू, जपानी सम्राट
* १८४८ - विल्यम लॅम्ब, युनायटेड किंग्डमचा पंतप्रधान
* १९२९ - जॉर्जेस क्लेमेन्सू, फ्रांसचा पंतप्रधान
* १९६३ - मारोतराव कन्नमवार, महाराष्ट्राचा मुख्यमंत्री
* १९६५ - अब्दुल्ला तिसरा अल-सलीम अल-साबाह, कुवैतचा अमीर
* १९९१ - फ्रेडी मर्क्युरी, ब्रिटिश संगीतकार
* २००९ - समाक सुंदरावेज, थायलंडचा पंतप्रधान

## प्रतिवार्षिक पालन

नोव्हेंबर २२ - नोव्हेंबर २३ - **नोव्हेंबर २४** - नोव्हेंबर २५ - नोव्हेंबर २६ - नोव्हेंबर महिना

## बाह्य दुवे

* बीबीसी न्यूजवर नोव्हेंबर २४ च्या विशेष घटना (इंग्रजी मजकूर)

---